Source: https://www.sadhe.sk/dopravne-informacie
Timestamp: 2019-04-22 02:04:50+00:00

Document:
﻿ Dopravné informácie | SAD Humenné a.s.
SAD Humenné, a.s. v zmysle zákona Národnej rady Slovenskej republiky č. 56/2012 Z. z. o cestnej doprave (ďalej len Zákon), a v súlede s nariadením EP a Rady EÚ č.181/2011 zo 16.februara 2011 o právach cestujúcich v autobusovej a autokarovej doprave (ďalej len "Nariadenie") vydáva tento
Smernica GR č. 4/2012
1. Dopravcom podľa tohto Prepravného poriadku autobusovej dopravy (ďalej len „Prepravný poriadok“) je právnická osoba SAD Humenné, a.s., zapísaná v Obchodnom registri Okresného súdu Prešov, oddiel Sa, vložka č. 10235/P ( ďalej len „Dopravca“).
4. Prepravný poriadok upravuje podmienky prepravy osôb, príručnej batožiny, cestovnej batožiny, extra batožiny a živých spoločenských zvierat.
5. Tarifa pre príslušné druhy autobusovej dopravy a cestovné poriadky jednotlivých liniek sú zverejnené na webovom sídle Dopravcu a v prepravných kanceláriách Dopravcu.
1. Podľa tohto Prepravného poriadku vykonáva Dopravca pravidelnú autobusovú dopravu a príležitostnú autobusovú dopravu.
2. Pravidelná autobusová doprava sa vykonáva na uspokojenie prepravných potrieb osôb, ako pravidelne opakovaná preprava cestujúcich po vopred určenej trase dopravnej cesty s určenými zastávkami na nastupovanie a vystupovanie cestujúcich (ďalej len „autobusová linka“), ktorých dopravca prepravuje v zmysle prepravného poriadku, cestovného poriadku a tarify. Súčasťou pravidelnej autobusovej dopravy je preprava príručnej batožiny, prípadne aj cestovnej batožiny a živých spoločenských zvierat.
3. Osobitná pravidelná autobusová doprava je pravidelná doprava pre vopred dohodnuté skupiny cestujúcich s vylúčením ostatných cestujúcich, najmä preprava zamestnancov zmluvného prepravcu, preprava žiakov škôl, ak sa vykonáva na autobusovej linke. Uskutočňuje sa na základe zmluvy medzi dopravcom a objednávateľom.
5. V zmysle tohto Prepravného poriadku prevádzkuje Dopravca autobusovú dopravu osôb ako :
a) pravidelnú autobusovú dopravu v rozsahu :
mestská autobusová doprava (ďalej len „MAD“),
1. prímestská autobusová doprava (ďalej len „PAD“),
2. diaľková autobusová doprava vnútroštátna (ďalej len „DAD-V“),
3. diaľková autobusová doprava medzinárodná (ďalej len „DAD-M“),
4. osobitná autobusová doprava (ďalej len „OAD“).
b) príležitostnú autobusovú dopravu v rozsahu :
1. príležitostná autobusová doprava vnútroštátna (ďalej len „PRAD-V“),
2. príležitostná autobusová doprava medzinárodná (ďalej len „PRAD-M“).
1. V pravidelnej autobusovej doprave dôjde k uzavretiu zmluvy o preprave osôb spravidla zaplatením cestovného, na miestenkových spojoch zaplatením aj miestenky a vydaním cestovného lístka a miestenky. Cestovným lístkom je aj aktivované elektronické médium.
2. Zmluvou o preprave osôb vzniká cestujúcemu právo, aby ho Dopravca prepravil do miesta určenia riadne a včas.
3. V pravidelnej autobusovej doprave má Dopravca prepravnú povinnosť voči každému cestujúcemu, ktorý sa chce prepraviť do zastávky na autobusovej linke a ktorý je v čase odchodu autobusu podľa cestovného poriadku na zastávke pripravený nastúpiť do autobusu, ak tomu nebránia iné okolnosti.
5. V príležitostnej autobusovej doprave a v osobitnej autobusovej doprave zmluvu o preprave osôb uzatvárajú Dopravca a objednávateľ týmito spôsobmi :
a) podpísaním zmluvného dokumentu označeného ako „zmluva o preprave osôb“, alebo obdobným názvom, vyjadrujúcim obsahovo totožný právny úkon, v ktorom sú dohodnuté prípadné špecifické podmienky prepravy osôb odchylne od tohto Prepravného poriadku.
b) písomnou akceptáciou písomnej objednávky prepravy osôb objednávateľom, doručenej Dopravcovi v súlade s týmto Prepravným poriadkom. Ustanovenia tohto Prepravného poriadku v znení zverejnenom na webovom sídle Dopravcu sa vzťahujú na každú uzavretú zmluvu medzi Dopravcom a objednávateľom.
6. V príležitostnej autobusovej doprave Dopravca má prepravnú povinnosť a povinnosti Dopravcu len voči prepravovanej skupine cestujúcich, nemá prevádzkovú povinnosť, ani tarifnú povinnosť.
h) označiť každý autobus na autobusovej linke údajom o východiskovej (nástupnej) a cieľovej (výstupnej) zastávke, prípadne aj o zastávkach medzi nimi (nácestná zastávka), ak ide o MAD podľa potreby označiť aj číslom linky,
i) zabezpečiť prístupnosť tohto Prepravného poriadku a tarify v prepravnej kancelárii a u dispečera, zverejnenie ďalších prevádzkových údajov, cestovného poriadku a informácií potrebných pre cestujúcich v priestoroch prístupných verejnosti a podľa možnosti aj na zastávkach, v autobusoch a na svojom webovom sídle,
j) zabezpečiť na všetkých zastávkach autobusovej linky jej označenie a názov zastávky, číslo, alebo iné označenie autobusovej linky a uverejnenie údajov o príchode jednotlivých spojov na zastávku a ich odchode a trvale ich udržiavať,
k) udržiavať vlastné zastávky, čakárne a prístrešky pre cestujúcich a ďalšie priestory a zariadenia určené pre cestujúcich, ktoré zriadil v prevádzkyschopnom stave a v čistote,
l) informovať vhodným spôsobom verejnosť o zrušení autobusovej linky, alebo o zmene jej trasy, o zmene cestovného poriadku a tarify, prípadne o iných zmenách na autobusovej linke, ktoré sú dôležité vo verejnom záujme, a to najmenej 15 dní vopred, inak informuje neodkladne, len čo sa o nich dozvie. Ďalej je povinný pri vopred známej zmene zverejniť cestovný poriadok v dostatočnom predstihu najneskôr 10 dní pred začiatkom jeho platnosti na svojom webovom sídle a na zastávkach,
m) zabezpečiť, aby osádka autobusu, alebo iné oprávnené osoby Dopravcu poskytli cestujúcim potrebné informácie týkajúce sa podmienok ich prepravy, najmä ich práv a povinností pri preprave, priebehu prepravy, cestovného, údajov o príchode a odchode spojov na autobusovej linke, možností prestupu na inú autobusovú linku, prípadne na iný druh dopravy,
n) potvrdiť v cieľovej zastávke na požiadanie cestujúceho dĺžku meškania spoja, ak spoj meškal viac ako 20 minút, ak spoj nešiel vôbec, vydať o tom potvrdenie na východiskovej zastávke, a ak to nie je možné, v sídle Dopravcu. To neplatí v mestskej autobusovej doprave.
o) ak u cestujúceho vznikne počas prepravy potreba lekárskeho ošetrenia, a ak cestujúci nie je schopný sám vyhľadať lekársku pomoc, vodič sa postará o jeho premiestnenie z vozidla.
1. Cestujúci je povinný dodržiavať ustanovenia tohto Prepravného poriadku, Tarify a pokynov oprávnených zamestnancov Dopravcu. Je povinný riadiť sa pokynmi Dopravcu zverejnenými vo forme nápisov a piktogramov. Cestujúci je povinný správať sa tak, aby nenarúšal bezpečnú, pokojnú a pohodlnú prepravu ostatných cestujúcich, nepoškodzoval autobus a zariadenia Dopravcu slúžiace cestujúcim, neznečisťoval autobus a priestory Dopravcu určené cestujúcim a neobťažoval ostatných cestujúcich a osádku autobusu.
b) pískať, spievať, hlučno sa správať, alebo hrať na hudobnom nástroji vo vozidle (tiež púšťať reprodukovanú hudbu a hovorené slovo),
d) fajčiť vo vozidle, v zariadeniach určených pre cestujúcich na autobusových zastávkach a nástupištiach, resp. používať elektronickú cigaretu,
e) nastupovať do vozidla, ktoré je plne obsadené, alebo ktoré vodič vyhlásil za obsadené,
f) zdržiavať sa v priestore vyhradenom pre vodiča a na mieste, kde bráni vodičovi vo výhľade.
a) poslúchnuť pokyny a príkazy člena osádky autobusu, revízora, alebo dispečera, ktoré smerujú k zaisteniu jeho bezpečnosti a bezpečnosti ostatných cestujúcich, alebo bezpečnosti a plynulosti cestnej premávky,
b) nastupovať do autobusu a vystupovať z neho iba na zastávkach a keď autobus stojí a vodič, alebo iný člen osádky autobusu dá na to pokyn, v nevyhnutných prípadoch nastupovať a vystupovať mimo zastávky možno iba na pokyn vodiča, alebo iného člena osádky autobusu,
c) zaplatiť cestovné s použitím platidla, alebo Dopravnej karty (ďalej len „DK“) v primeranej hodnote a na výzvu vodiča, alebo iného člena osádky autobusu, alebo revízora, sa preukázať platným cestovným lístkom,
e) v záujme plynulého odbavenia platiť včasným pripravením vhodných platidiel – za vhodné platidlo sa nepovažujú mince, ak pri jednej platbe ide o viac ako 20 kusov mincí rovnakej hodnoty, 30 kusov mincí rôznych nominálnych hodnôt, alebo bankovky svojou hodnotou prevyšujúcou 50 a viacnásobok ceny cestovného. Nemôžeme odmietnuť eurobankovky akejkoľvek hodnoty, ak sa jedná o vklad na DK.
f) vystúpiť z autobusu v cieľovej zastávke prvej linky (spoja) a to aj vtedy, ak jeden autobus vykonáva súčasne dve na seba naväzujúce linky (spoje),
g) strpieť zistenie totožnosti privolaným príslušníkom polície, ak pri kontrole jej preukázanie odmietne,
h) cestujúci, ktorí stoja vo vozidle, sú povinní sa za jazdy, a aj počas vystupovania a nastupovania držať rukoväte, madla, alebo inej časti interiéru vozidla k tomu slúžiacemu a to takým spôsobom, aby počas jazdy v prípade náhlej zmeny rýchlosti, alebo smeru jazdy vozidla bolo v maximálnej možnej miere zabránené úrazu. Ak je vozidlo vybavené sedadlom s bezpečnostným pásom, cestujúci je povinný tento použiť v súlade s platnými predpismi.
4. Osoba mladšia ako 6 rokov je oprávnená cestovať iba za sprievodu osoby staršej ako 10 rokov. Ak cestuje osoba staršia ako 10 rokov, považuje sa za rozumovo a vôľovo dostatočne vyspelú na uzatvorenie zmluvy o preprave osôb.
3. Oprávnená osoba môže uložiť cestujúcemu, ktorý sa nepreukáže platným cestovným lístkom, alebo DK v PAD, DAD, a MAD, zaplatiť cestovné a sankčnú úhradu (pokutu).
4. Sankčná úhrada (pokuta) v MAD, PAD a DAD je max. 100-násobok základného cestovného, podľa príslušnej Tarify bez príplatkov a zliav.
7. Dopravca stanovil 3 varianty zaplatenia cestovného + pokuty :
a) v prípade zaplatenia na mieste v čase zistenia cestujúci zaplatí :
cestovné + 20 € pokutu.
b) v prípade zaplatenia do piatich dní po zistení, cestujúci zaplatí v prepravnej kancelárii SAD Humenné, a.s., v pokladni SAD Humenné, a.s., resp. u revízora :
cestovné + 30 € pokutu.
c) v prípade vymáhania (alebo zaplatenia po termíne piatich dní od zistenia) cestujúci je povinný zaplatiť :
cestovné + pokutu vo výške 100 násobku cestovného.
8. Cestujúci, ktorý odoprie, alebo nemôže zaplatiť cestovné a pokutu na mieste, je povinný na výzvu oprávnenej osoby preukázať sa osobnými údajmi potrebnými na vymáhanie cestovného a úhrady v rozsahu : meno a priezvisko, dátum narodenia, adresa trvalého bydliska, číslo občianskeho preukazu (cestovného pasu, prípadne iného dokladu totožnosti), v prípade neplnoletého cestujúceho meno a priezvisko jeho zákonného zástupcu. Cestujúci zároveň stráca právo na prepravu a môže sa z prepravy vylúčiť. Vylúčením z prepravy pre nezaplatenie uvedených súm nie je dotknutá povinnosť cestujúceho príslušnú sumu dopravcovi zaplatiť.
10. Ako batožinu môže cestujúci vziať so sebou živé spoločenské zvieratá (pre DAD-V a DAD-M platí Čl. 18, bod 13.), pokiaľ tomu nebránia osobitné predpisy, ak ich preprava nie je cestujúcim na ťarchu, neohrozujú ich zdravie a ak sú v uzavretých klietkach, košoch, alebo iných vhodných schránkach s nepriepustným dnom. Pre prepravu schránok so zvieratami platia ustanovenia o preprave batožín. Tarifa určuje, kedy sa za prepravu zvieraťa platí dovozné.
11. Bez schránky možno vziať do autobusu psa, ktorý má bezpečnostný náhubok a drží sa na krátkom vodítku (to neplatí pre DAD-V a DAD-M). V jednom vozidle sa smie prepravovať najviac jeden pes bez schránky. V čase zvýšených nárokov na prepravu môže vodič prepravu psa bez schránky odmietnuť. Ustanovenie tohto odseku s výnimkou prvej vety sa nevzťahuje na psov sprevádzajúcich nevidomé osoby.
Cestovné lístky, miestenky a DK
v prípade platby Dopravnou kartou navyše:
starý zostatok,
nový zostatok,
SNR karty,
platnosť karty do :
1. Elektronický cestovný lístok „e-Ticket“, resp. „e-jízdenku“ je možno zakúpiť prostredníctvom internetu a zaplatením platobnou kartou on-line. P
Systém vybavenia cestujúcich
na báze Dopravnej karty
1. Cestujúci má možnosť na platenie cestovného využívať čipovú kartu (DK). Jedná sa o bezhotovostné obslúženie cestujúceho. DK si cestujúci môže zakúpiť v prepravnej kancelárii Dopravcu po vyplnení žiadanky a doložení dokladu totožnosti. Kartu je možné využívať na všetkých spojoch Dopravcu a za podmienok stanovených Dopravcom a na spojoch dopravcov združených v systéme EMBASE.
2. Na bezhotovostnú platbu možno využívať aj čipovú kartu ISIC a ITIC vydanú príslušnou školou a povinne aktivovanou dopravnou časťou v elektronickej podobe na príslušný školský rok. Príslušná škola musí byť združená v systéme EMBASE.
3. Cestujúci počas nástupu priloží DK k terminálu (čítaciemu zariadeniu) na komunikačnú vzdialenosť do 10 cm. Z karty sa odčíta príslušná hodnota cestovného lístka.
4. Personifikácia DK – do pamäte karty sa uložia údaje o jej vlastníkovi a vytvorí sa databáza držiteľov kariet. Nahraním údajov na kartu a vytvorením databázy je možné v prípade straty kartu zablokovať.
5. Pri strate, resp. odcudzení DK túto je potrebné zablokovať u Dopravcu v prepravnej kancelárii (predajné miesto), ktorý DK vydal a následne je potrebné urobiť záverečné vyúčtovanie zostatku max. do 14 dní za manipulačný poplatok.
Manipulačný poplatok Dopravca vyberá pri operáciách :
a) prenos finančného zostatku (mimo uznaných reklamácií),
b) zmena dátumu platnosti zľavy,
c) iná zmena požadovaná držiteľom.
6. Predpredajné pracovisko slúži na predaj personifikovaných DK, nahranie vkladu (elektronickej peňaženky) do pamäte karty.
7. Platnosť DK je možné skontrolovať aj počas jazdy vo vozidle prenosným revízorským čítacím zariadením.
8. DK slúži ako :
a) Elektronická peňaženka – Na karte je nahraná finančná čiastka, z ktorej sa pri každej jazde odpočíta cena cestovného lístka. Na kartu je možné zakúpiť cestovný lístok aj pre spolucestujúceho. Peňažný zostatok na karte je zobrazený na termináli (čítacom zariadení). V prípade terminálu s tlačiarňou sú cena cestovného a zostatok na karte vytlačené aj na každom vydanom cestovnom lístku. Elektronickú peňaženku je možné doplniť o zadanú finančnú hodnotu a ďalej používať.
b) Doklad na preukazovaní nároku na osobitné cestovné v elektronickej podobe.
9. Elektronický systém ponúka možnosť vzájomného zúčtovania medzi viacerými užívateľmi systému EMBASE. Je možné, aby cestujúci s jednou DK mohol cestovať u viacerých dopravcov, ktorí si vzájomne preúčtujú tržby (clearing).
10. DK môže obsahovať nasledovné informácie pre použitie v doprave :
elektronický kredit na platbu za prepravu,
typ karty.
11. Elektronický kredit sa dá na DK naplniť u všetkých účastníkov systému EMBASE. Túto operáciu možno uskutočniť na všetkých pracoviskách a v autobusoch podľa pravidiel uvedených v ich prepravných podmienkach.
12. U osôb spĺňajúcich podmienky na uplatnenie nároku na osobitné cestovné je potrebná aj fotografia (2,5 x 3 cm), alebo minimálne zosnímanie a vytvorenie digitálnej fotografie pri osobnej návšteve Prepravnej kancelárie a žiadosť, ktorá musí byť potvrdená školou.
13. Každý dopravný prostriedok spoločnosti, ktorá je zapojená do systému EMBASE, je označený logom EMCARD. Takýto prostriedok umožňuje prepravu držiteľov kariet, ktorým kartu vydala niektorá zo spoločností, ktorá je členom systému EMBASE.
14. Pre použitie DK v spoločnostiach SAD je potrebné, aby DK obsahovala meno, priezvisko a dátum narodenia pre potreby vizuálnej kontroly.
15. Nefunkčnú DK je potrebné reklamovať priamo v dopravnej spoločnosti, ktorá DK vydala. V prípade, že kartu vydala univerzita, reklamácia sa uskutoční na vyhradenom pracovisku univerzity.
16. Reklamáciu DK je možné si uplatniť do dvoch rokov od jej vydania. Dopravca reklamáciu uzná, len ak je nefunkčná a nie je mechanicky, alebo inak poškodená držiteľom.
17. Po uplynutí 12 mesiacov od dátumu skončenia platnosti dopravnej karty účtuje dopravce poplatok za správu vkladu 3,00 € ročne, resp. do výšky vkladu, ktorý je nižší ako 3,00 €.
50 % z ceny jednorázového cestovného lístka, ak cestujúci vráti cestovný lístok s miestenkou menej ako 30 minút pred odchodom, alebo po odchode príslušného spoja,
11. Vo výnimočných prípadoch, napr. náhle ochorenie, úmrtie a pod. je možné vrátiť cestovné na písomnú žiadosť do 2 mesiacov po dátume platnosti CL s doložením vierohodného dokladu Doprvcovi, ktorý overí vierohodnosť dokladov a rozhodne o výške vrátenia cestovného, resp. o výške stornopoplatku.
9. Cestujúci predkladá sťažnosť Dopravcovi do 15 dní odo dňa, ako sa služba poskytla, alebo mala poskytnúť. Sťažnosť môže cestujúci podať osobne u Dopravcu, poštou na adrese Dopravcu, alebo e-mailom na adrese sekretariat@sadhe.sk. Dopravca do jedného mesiaca od doručenia sťažnosti oznámi cestujúcemu, či je jeho sťažnosť opodstatnená, zamietnutá, alebo sa stále posudzuje. Zaslanie konečnej odpovede je Dopravca povinný zaslať do troch mesiacov od doručenia sťažnosti.
meno, priezvisko a adresu fyzickej osoby,
názov, sídlo právnickej osoby a meno a priezvisko osoby oprávnenej za ňu konať,
predmet sťažnosti a čoho sa sťažovateľ domáha,
sťažnosť musí byť podpísaná.
Dňom 01.01.2013 končí platnosť Smernice GR č. 13/2008.
Účinnosť Smernice GR č. 4/2012 je od 01.01.2013.
V Humennom dňa 17.12.2012
K uvedenej SMERNICI boli vydané :
Dodatok č.1 platný od 1.4.2013
Dodatok č.2 platný od 1.6.2013
Dodatok č.3 platný od 1.4.2018
Tieto dodatky sú už zapracované v tejto SMERNICI.
Čl.15 Systém vybavenia cestujúcich na báze dopravnej karty (DK)
Čl.16 Vrátenie cestovného
Čl.17 Osobitné ustanovenia pre mestskú autobusovu dopravu (MAD)
Čl.18 Osobitné ustanovenia pre ďiaľkovu vnútroštátnu a medzinárodnú dopravu
Čl.19 Osobitné ustanovenia pre osobitnú pravidelnú dopravu (OAD)
Čl.20 Osobitné ustanovenia pre príležitostnú autobusovú dopravu (PRAD-V, PRAD-M)
Čl.21 Nájdené veci
Čl.22 Mimoriadne udalosti počas prepravy
Čl.23 Reklamácie, škody, sťažnosti, podnety
Čl.24 Záverečné ustanovenia
SAD Humenné, a.s., so sídlom v Humennom, podľa §4 zákona Národnej rady Slovenskej republiky č. 56/2012 Z. z. o cestnej doprave (ďalej len „zákon“) vydáva tento
2. Dopravcom podľa tohto prepravného poriadku je SAD Humenné, a.s., Fidlikova 1, 066 43 Humenné, ktorá podniká v nákladnej cestnej doprave na základe Rozhodnutia č. OU-PO-OCDPK-2016/020221 o udelení povolenia na výkon povolania prevádzkovateľa nákladnej cestnej dopravy, vydaného dňa 22.04.2016 Okresným úradom Prešov.
3. Prepravou podľa tohto prepravného poriadku je premiestnenie vecí, nákladov, priemyselných tovarov a iných požadovaných druhov tovarov vo vnútroštátnej nákladnej cestnej doprave.
Druh prevádzkovanej dopravy a rozsah poskytovaných dopravných služieb
1. Dopravca vykonáva vnútroštátnu nákladnú cestnú dopravu.
2. Charakter vykonávanej nákladnej cestnej dopravy :
3. Za vozové zásielky sa považujú zásielky prepravované jednému prepravcovi (odosielateľovi alebo príjemcovi) jednou jazdou vozidla, ak ich hmotnosť je vyššia ako 2500 kg, alebo bez zreteľa na je hmotnosť :
4. Za dokládku sa považuje zásielka prepravovaná spoločne s inými zásielkami alebo pri takej jazde vozidla, ktorý by sa inak musela vykonať bez nákladu.
1. Dopravca vzhľadom na svoju terajšiu technickú základňu prednostne prepravuje tovar (sypké materiály), ale vykonáva tiež prepravu kusových zásielok.
2. Druh prepráv podľa technickej základne, najmä vozového parku :
preprava nákladu,
3. Iné prepravy vykonáva na základe podrobných objednávok prepravcov.
4. Prepravný poriadok neplatí pre prepravu živých zvierat, potravín podliehajúcich skaze, nebezpečných vecí a nebezpečných odpadov.
1. Z prepravy sú vylúčené :
c) predmety, ktoré svojimi rozmermi alebo hmotnosťou vzhľadom na užitočnú hmotnosť, rozmery vozidiel a stav pozemných komunikácií, ktorých má byť pri preprave použité, sú nevhodné na preprave vozidlom dopravcu,
4. Ak bola podaná k preprave zásielka, ktorá je vylúčená z prepravy, alebo jej preprava je povolená za zvláštnych podmienok bez toho, aby bola táto povaha zásielky dopravcovi oznámená, alebo bola prevzatá taká zásielka k preprave na podklade nesprávnych, alebo neúplných údajov, je odosielateľ povinný zaplatiť pokutu vo výške rovnajúcej sa trojnásobku dohodnutého prepravného za celovozovú zásielku.
1. Dopravca, ale aj odosielatelia a zasielatelia zabezpečia, aby boli zmluvne dohodnuté dopravné harmonogramy v súlade s Nariadením EP a Rady č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy. Ide najmä o dodržiavanie doby prevádzky nakladacích miest odosielateľa a vykladacích miest príjemcu, dodržiavanie časov nakládky a vykládky tak, aby vodiči dopravcu mohli dodržiavať režim práce týkajúci sa doby jazdy, prestávok, denných a týždenných odpočinkov.
2. Zásielku alebo jej časť, ktorá podľa svojej povahy vyžaduje, aby bola počas prepravy a manipulácie chránená pred poškodením, alebo stratou, je odosielateľ povinný podať k preprave v riadnom obale, zodpovedajúcom podmienkam v cestnej doprave.
3. Odosielateľ je povinný zabaliť riadne zásielku tiež vtedy, ak existuje nebezpečenstvo, že by bez obalu mohla počas prepravy spôsobiť pre svoje vlastnosti škodu osobám alebo na dopravnom prostriedku, prípadne na iných zariadeniach dopravcu. Dopravca nepreskúšava, či zásielka svojou povahou vyžaduje obal, poprípade či použitý obal je riadny. Odosielateľ zodpovedá za škody, ktoré vznikli chybným alebo nedostatočným obalom počas prepravy na vozidle.
4. Dopravca je oprávnený kedykoľvek preskúmať, či zodpovedá zásielka zápisom prepravcu v prepravných dokladoch (napr. dodacom liste, nákladnom liste). Preskúmanie zásielky na mieste nakládky alebo vykládky sa vykoná v prítomnosti najmenej jednej osoby, ktorá nie je pracovníkom dopravcu.
5. Ak zistí dopravca ešte pred výjazdom vozidla z miesta nakládky, že k preprave bola prijatá zásielka vylúčení z prepravy, je povinný ju vrátiť odosielateľovi a odosielateľ je povinný ju prevziať späť.
6. Ak zásielka je zložená z veľkého počtu kusov, je dopravca povinný zisťovať ich počet len vtedy, ak to bolo s odosielateľom dohodnuté v prepravnej zmluve. Výsledok preskúmania je dopravca povinný zaznamenávať v nákladnom liste, alebo vyhotoviť zápis.
7. Hmotnosťou zásielky sa rozumie hmotnosť nákladu vrátane paliet, prepravných skríň, kontajnerov a pod.
8. Hmotnosť zásielky zisťuje odosielateľ a zodpovedá za tento údaj, ktorý sa uvádza v nákladnom liste, alebo v iných sprievodných dokladoch.
9. Dopravca je oprávnený kedykoľvek preskúmať hmotnosť zásielky, hlavne ak má pochybnosti o správnosti tohto údaju zo strany odosielateľa. Hmotnosť zisťuje úradným vážením alebo výpočtom, ak je množstvo nákladu udané počtom jednotlivých rovnakých kusov, alebo počtom merných jednotiek a hmotnosť jedného kusa zásielky alebo mernej jednotky je známa, prípadne zistená vážením.
10. Spôsob preskúmania hmotnosti a výsledok preskúmania zaznamenáva dopravca na všetky diely nákladného listu alebo iného prepravného dokladu, ktoré sú pri preskúmaní k dispozícii.
11. Odosielateľ hradí náklady spojené so zisťovaním hmotnosti zásielky (napr. úradne váženie a pod.), ak o zistenie hmotnosti požiadal dopravcu v prepravnej zmluve, alebo ak sa odlišuje hmotnosť zásielky zistená dopravcom o viac ako 3 % od hmotnosti uvedenej odosielateľom.
12. Ak o zistenie hmotnosti zásielky požiadal príjemca, je tiež povinný hradiť náklady spojené so zisťovaním hmotnosti zásielky.
13. Odosielateľ je povinný presne špecifikovať v prepravnej zmluve miesto nakládky a vykládky (presnú adresu) a tiež oznámiť dopravcovi prípadne obmedzenia pre vjazd určitých nákladných vozidiel, resp. v určitom čase na miesto nakládky, resp. vykládky.
14. Nakládku vo všeobecnosti zabezpečuje odosielateľ a vykládku príjemca zásielky, pokiaľ to dopravca s prepravcom nedohodol inak.
15. Nakladanie a skladanie nákladu na ceste je dovolené v SR len vtedy, ak to nemožno urobiť mimo cesty. Náklad sa musí zložiť a naložiť čo najrýchlejšie a tak, aby nebola ohrozená bezpečnosť cestnej premávky.
16. Osádka vozidla z hľadiska prepravnej zmluvy nemá povinnosť zabezpečovať nakládku a vykládku vozidla. Dopravca vykoná nakládku alebo vykládku len v prípade, ak má k tomu potrebné prevádzkové zariadenie a pracovníkov a je to v prepravnej zmluve výslovne dohodnuté a za dohodnutý príplatok k cene za prepravu. Osádka vozidla dopravcu z hľadiska predpisov o bezpečnosti práce nemôže používať manipulačné zariadenia prepravcov pokiaľ nebola z ich prevádzkou zaškolení a s písomným súhlasom prepravcov.
17. Vo všeobecnosti za upevnenie nákladu na vozidle zodpovedá prepravca (odosielateľ), lebo ten má patričné znalosti týkajúce sa zásielky.
18. Vodič (zástupca dopravcu) je povinný sa pri nakládke zúčastniť a prípadne usmerniť rozloženie nákladu na vozidle, napr. z hľadiska a rovnomerného zaťaženia náprav vozidla prepravovaným tovarom a z hľadiska toho, aby pri preprave nebola ohrozená bezpečnosť a plynulosť cestnej premávky.
19. Ak zabezpečuje nakládku a vykládku vozidla prepravca, je povinný dbať, aby nedošlo k poškodeniu vozidla a iných zariadení dopravcu.
20. Ak dôjde k väčšiemu znečisteniu ložného priestoru vozidla pri nakládke, vykládke, alebo prepravovaným nákladom, je prepravca povinný zaistiť po vyložení zásielky a pri opakovaných prepravách po ukončení poslednej vykládky na vlastné náklady jeho vyčistenie. Ak prepravca nesplní túto povinnosť, zaistí vyčistenie vozidla na jeho účet dopravca.
21. Ak je nutné vykonať dezinfekciu vozidla, zabezpečuje ju doprava. Náklady s dezinfekciou spojené hradí prepravca, ktorého zásielka spôsobila nutnosť dezinfekcie.
22. Z dôvodu poškodenia zásielky pri preprave môže príjemca odmietnuť prijatie zásielky alebo je časti len vtedy, ak sa zmenil poškodením stav zásielky do tej miery, že nie je možné ju použiť k pôvodnému účelu. Príjemca však nie je povinný prevziať zásielku, pokiaľ dopravca nespíše zápis o poškodení zásielky za prítomnosti obidvoch zúčastnených strán.
23. Výhrady voči spôsobu nakládky, prekládky a vykládky dopravca (člen osádky vozidla) uplatní voči odosielateľovi, príjemcovi alebo iným osobám písomnou formou napríklad do nákladného listu.
24. Za čas zdržania dopravcu pri nakládke alebo vykládke sa považuje (pokiaľ nebolo v prepravnej zmluve dohodnuté ináč) čas od požadovaného času pristavenia vozidla dopravcu na nakládku alebo vykládku až po začatie nakládky alebo vykládky a každé dopravcom nezavinené prerušenie tých to prác vrátane vystavenia prepravných dokladov k zásielke. Za čas zdržania môže dopravca požadovať finančnú náhradu, ktorá by mala byť dohodnutá v prepravnej zmluve.
1. Ak si prepravu objedná podnikateľský subjekt a dôjde k uzavretiu zmluvy o preprave, bude sa riadiť ustanoveniami §§ 610-629 o zmluve o preprave vecí podľa zákona č. 513/1991 Zb. Obchodný zákonník.
2. Zmluvou o preprave veci sa dopravca zaväzuje odosielateľovi, že prepraví vec (zásielku) z určitého miesta (miesto odoslania) do určitého iného miesta (miesto určenia), a odosielateľ sa zaväzuje zaplatiť mu odplatu (prepravné).
3. Dopravca je oprávnený požadovať, aby mu odosielateľ potvrdil požadovanú prepravu v prepravnom doklade, a odosielateľ je oprávnený požadovať, aby mu dopravca písomne potvrdil prevzatie zásielky.
4. Ak sú na vykonanie prepravy potrebné osobitné listiny, je odosielateľ povinný odovzdať ich dopravcovi najneskôr pri odovzdaní zásielky na prepravu. Odosielateľ zodpovedá za škodu spôsobenú dopravcovi neodovzdaním týchto listín alebo ich nesprávnosťou.
5. Dopravca je povinný prepravu vykonať do miesta určenia s odbornou starostlivosťou v dohodnutej lehote, inak bez zbytočného odkladu. Pri pochybnostiach začína lehota plynúť dňom nasledujúcim po prevzatí zásielky dopravcom.
6. Ak je dopravcovi známy príjemca zásielky, je povinný doručiť mu zásielku, alebo ak má podľa zmluvy príjemca zásielku v mieste určenia vyzdvihnúť, oznámiť mu ukončenie prepravy.
7. Dokiaľ dopravca zásielku nevydal príjemcovi, je odosielateľ oprávnený požadovať, aby preprava bola prerušená a zásielka mu bola vrátená, alebo aby s ňou bolo naložené inak, a uhradí účelne vynaložené náklady s tým spojené.
8. Ak si prepravu vecí objedná u dopravcu fyzická osoba nepodnikateľ, dôjde k uzavretiu zmluvy o preprave nákladu podľa § 765 a nasledujúcich zákona č. 40/1964 Zb. Občiansky zákonník v znení neskorších predpisov.
Povinnosti objednávateľa prepravy a príjemcu
2. Odosielateľ je povinný prepravu u dopravcu si objednať. Postačuje aj forma objednávky e-mailom, faxom, prípadne telefonicky, ak bude následne vystavená písomná forma objednávky pokiaľ sa dopravca s odosielateľom nedohodnú ináč.
3. Objednávku prepravy je možno vystaviť na jednu prepravu alebo určitý počet prepráv. Ak sa prepravy budú opakovať a preprava bude trvať dlhšie obdobie je vhodnejšie medzi dopravcom a objednávateľom prepravy uzatvoriť rámcovú prepravnú zmluvu.
4. Objednávka prepravy musí obsahovať údaje potrebné na realizáciu prepravy a vystavenie faktúry podľa platnej legislatívy. Pre správne uzavretie prepravnej zmluvy musí objednávka alebo návrh prepravnej zmluvy obsahovať nasledovné údaje :
d) k je požadovaný tak aj čas nakládky a čas vykládky,
e) pri zásielkach prepravovaných do opravy aj informácie o druhu a rozsahu poškodenia,
5. Objednávka prepravy musí byť podaná tak, aby medzi dňom prevzatia objednávky dopravcom a dňom požadovanej prepravy uplynuli dva pracovné dni pokiaľ nebolo dohodnuté inak.
6. Ak sú na vykonávanie prepravy potrebné osobitné listiny, je odosielateľ povinný odovzdať ich dopravcovi najneskôr pri odovzdaní zásielky na prepravu. Odosielateľ zodpovedá za škodu spôsobenú dopravcovi ich neodovzdaním alebo ich nesprávnosťou.
7. Objednávateľ je povinný pri objednávaní prepravy informovať dopravcu o vyššej cene zásielky ako je bežná trhová cena.
8. Pri preprave tovaru, ktorého cena je vyššia ako 35.000 € je objednávateľ povinný oznámiť a dokladovať dopravcovi túto hodnotu vzhľadom na poistenie zodpovednosti dopravcu pri preprave zásielky.
9. Dopravca je povinný na požiadanie odosielateľa prevzatie zásielky písomne potvrdiť.
10. Prepravná zmluva vzniká medzi objednávateľom (odosielateľom alebo príjemcom) a dopravcom :
11. Objednávka je prijatá :
b) okamžikom, keď písomne, e-mailom, faxom alebo iným hodnoverným spôsobom potvrdenie dopravcom o jej prijatí došlo objednávateľovi ; ak žiada odosielateľ takého potvrdenie, je dopravca povinný vyhovieť,
12. Pri prijatí objednávky prepravy alebo uzavretí prepravnej zmluvy môže dopravca požadovať od objednávateľa prepravy zloženie zálohy až do výšky 80 % z dohodnutej ceny, resp. predbežnej ceny za prepravu. Dopravca je povinný prijatie zálohy náležite potvrdiť a vystaviť požadované daňové doklady (napr. zálohovú faktúru).
13. Až do vydania zásielky má odosielateľ právo dávať za podmienok ustanovených týmto prepravným poriadkom dopravcovi nové príkazy.
14. Dopravcovi prislúcha dohodnutá odplata alebo ak nebola dohodnutá, odplata obvyklá v čase uzavretia zmluvy s prihliadnutím na obsah záväzku dopravcu.
15. Dopravcovi vzniká nárok na prepravné po vykonaní prepravy do miesta určenia, ak zmluva neurčuje za rozhodnú inú cenu.
16. Ak nemôže dopravca dokončiť prepravu pre skutočnosti, za ktoré nezodpovedá, má nárok na pomernú časť prepravného s prihliadnutím na už uskutočnenú prepravu.
17. Prijatím zásielky preberá príjemca ručenie za úhradu pohľadávok dopravcu voči odosielateľovi za zmluvy týkajúcej sa prepravy prevzatej zásielky, ak o týchto pohľadávkach príjemca vedel alebo musel vedieť.
18. Dopravca má na zabezpečenie svojich nárokov vyplývajúcich zo zmluvy zádržné právo k zásielke, dokiaľ s ňou môže nakladať.
19. Ak viazne na zásielke niekoľko zádržných práv, má zádržné právo dopravcu prednosť pred zádržnými právami vzniknutými predtým.
1. Dopravca zodpovedá za škodu na zásielke, ktorá vznikla po jej prevzatí dopravcom až do jej vydania príjemcovi, ibaže ju dopravca nemohol odvrátiť pri vynaložení odbornej starostlivosti.
2. Za škodu na zásielke však dopravca nezodpovedá, ak preukáže, že bola spôsobená :
b) vadou, alebo prirodzenou povahou obsahu zásielky, vrátane obvyklého úbytku,
c) okolnosťou, ktorú dopravca nemohol odvrátiť (ide tu o prípady vyššej moci, napríklad poškodenie nákladu pri záplavách, zemetrasení, požiari, pádu lavíny a pod.).
3. Pri škode na zásielke vzniknutej podľa odseku 2. je dopravca povinný vynaložiť odbornú starostlivosť, aby škoda bola čo najmenšia.
4. Pri strate, alebo zničení zásielky je dopravca povinný nahradiť cenu, ktorú zásielka mala v čase, keď bola odovzdaná dopravcovi.
5. Pri poškodení, alebo znehodnotení zásielky je dopravca povinný nahradiť rozdiel medzi cenou, ktorú mala zásielka v čase je prevzatia dopravcom a cenou, ktorú by v tomto čase mala poškodená, alebo znehodnotená zásielka.
6. Pri zmluve o preprave nákladu podľa Občianskeho zákonníka je dopravca povinný pri strate alebo zničení zásielky nahradiť cenu, ktorú mala stratená alebo zničená zásielka v čase, keď bola prevzatá na prepravu. Okrem toho je povinný znášať účelne vynaložené náklady vzniknuté v súvislosti s prepravou stratenej alebo zničenej zásielky.
7. Za škodu spôsobenú odosielateľovi neuskutočnením prepravy, o ktorej bola už dohodnutá písomná prepravná zmluva, zodpovedá dopravca len do výšky preukázaných výdajov spojených so zbytočnou prípravou zásielky k preprave.
8. Právo na náhradu škody musí odosielateľ uplatniť u dopravcu len písomne do 3 mesiacov, pričom svoje požiadavky musí zdôvodniť. Ďalej musí pripojiť doklady preukazujúce oprávnenosť jeho nároku a správnosť výšky požadovanej čiastky a príslušný diel prepravného dokladu.
Podmienky zmeny prepravnej zmluvy a odstúpenie od zmluvy
2. Prepravné a ostatné náklady spojené s realizáciou zmeny prepravnej zmluvy podľa odst. 1 hradí odosielateľ.
3. O návrhu zmeny prepravnej zmluvy platia tiež ustanovenia čl. 7.
4. Ak bola preprava odvolaná až po výjazde vozidla na dojednané miesto nakládky alebo vozidlo už bolo na takéto miesto pristavené a k podaniu zásielky k preprave nedošlo z príčiny na strane odosielateľa, prislúcha dopravcovi náhrada za vynaložené náklady s tým spojené.
5. Ak dopravca nemôže vykonať dohodnutú prepravu, alebo ju nemôže vykonať za dohodnutých podmienok, alebo podmienok stanovených týmto prepravným poriadkom, je povinný to bez meškania oznámiť odosielateľovi. Ak nevyhovujú odosielateľovi nové podmienky navrhnuté dopravcom, je oprávnený od prepravnej zmluvy odstúpiť. Od zmluvy môže odstúpiť tiež vtedy, ak nebolo vozidlo bez predchádzajúcej dohody s odosielateľom pristavené do troch hodín od dohodnutého času pristavenia vozidla.
1. Prepravná listina ako prepravný doklad sprevádza zásielku až do jej vydania, prípadne likvidácie. Prepravnú listinu je povinný riadne vyplnenú odovzdať dopravcovi odosielateľ, alebo je povinný údaje týkajúce sa zásielky dopravcovi poskytnúť a po zapísaní napríklad dopravcom do nákladného listu ich podpisom potvrdiť, alebo dopravca sa môže na prepravnej listine dohodnúť inak.
3. Prepravná listina musí obsahovať najmenej tieto údaje :
b) obvyklé pomenovanie obsahu zásielky a jej obalu.
4. Prepravnou listinou vo vnútroštátnej cestnej nákladnej doprave je :
5. Ak sa nakladá, alebo vykladá zásielka na viacerých miestach, je odosielateľ povinný odovzdať pre každú časť zásielky samostatnú prepravnú listinu. Pre niektoré druhy prepráv môžu byť údaje prepravnej listiny zjednodušené.
6. Dopravca a prepravcovia (odosielateľ a príjemca) zodpovedajú za správnosť a úplnosť údajov, ktoré zapisujú do prepravnej listiny.
7. Dopravca má právo zapísať do prepravnej listiny výhrady dopravcu k druhu použitého vozidla na základe požiadavky objednávateľa prepravy, stave zásielky, jej obalu, počtu kusov a spôsobu nakládky.
1. Reklamačné lehoty a premlčacie doby na uplatňovanie nárokov odosielateľa alebo príjemcu vyplývajúce z prepravnej zmluvy s dopravcom sú uvedené pre vnútroštátnu cestnú nákladnú dopravu vykonávanú v Slovenskej republike v Obchodnom zákonníku a Občianskom zákonníku.
2. Oprávnený (prepravca alebo zasielateľ) musí reklamovať u dopravcu všetky práva vyplývajúce z prepravy písomne.
3. Vrátenie zaplatenej sumy za prepravu je oprávnený (prepravca alebo zasielateľ) žiadať, len ak ju preukázateľne dopravcovi uhradil.
1. Podľa zákona NR SR č. 56/2012 Z. z. o cestnej doprave, dopravca zverejnil tento prepravný poriadok na svojom webovom sídle www.sadhe.sk a je k dispozícii aj v sídle dopravcu.
2. Tento prepravný poriadok je platný od 01.06.2016.
3. Podľa zákona NR SR č. 56/2012 Z. z. o cestnej doprave, zverejnený prepravný poriadok je súčasťou návrhu dopravcu na uzavretie prepravnej zmluvy a po jej uzatvorení je jeho obsah súčasťou zmluvných práv a povinností účastníkov zmluvy.
4. Objednávateľ prepravy (prepravca) je pred podpísaním zmluvy o preprave vecí, resp. nákladu povinný sa s týmto prepravným poriadkom oboznámiť.
5. Všetky zmeny a doplnky prepravného poriadku sú platné dňom ich zverejnenia a sprístupnenia na webovom sídle dopravcu.
6. Ak bude prepravný poriadok podstatne zmenený, alebo podstatne doplnený, dopravca zabezpečí jeho zverejnenie a sprístupnenie v úplnom znení.
Účinnosť Smernice GR č. 4/2016 je od 01.06.2016
V Humennom, dňa 30.05.2016
Žiadanka o vydanie karty
Informácia o spracovaní osobných údajov pri výdaji Dopravnej karty
Spoločnosť SAD Humenné, a. s., Fidlikova 1, 066 43 Humenné, IČO : 36 477 508, zapísaná v Obchodnom registri Okresného súdu Prešov, oddiel Sa, vložka č. 10235/P (ďalej len „spoločnosť“) ako prevádzkovateľ vašich osobných údajov, určuje prostriedky a účely spracúvania vašich osobných údajov, ako je uvedené ďalej. V súvislosti so spracúvaním osobných údajov môžete voči spoločnosti uplatňovať svoje práva uvedené nižšie.
1. Spracúvanie vašich osobných údajov
Vaše údaje spracúvame, ak nám to umožňujú, alebo ukladajú právne predpisy pre dosiahnutie určitého účelu - vydanie Dopravnej karty slúžiacej na úhradu základného, resp. osobitného cestovného z dopravnej karty a Identifikačnej karty na preukazovanie veku v autobusoch. Vaše údaje spracúvame len v nevyhnutne potrebnom rozsahu na nevyhnutnú dobu. Pre tento účel sa spracúvanie údajov vzťahuje na akúkoľvek operáciu alebo súbor operácií vykonaných na osobných údajoch, alebo súboroch osobných údajov, ako je získavanie, zaznamenávanie, usporadúvanie, vyhľadávanie, využívanie, uchovávanie, úprava alebo zmena, vymazanie alebo zničenie (likvidácia).
2. Čo nás k tomu oprávňuje :
Spracúvanie je nevyhnutná požiadavka na plnenie zmluvy (predzmluvný vzťah), ktorej zmluvnou stranou je dotknutá osoba. Spracúvanie je nevyhnutné na účely oprávnených záujmov, ktoré sleduje prevádzkovateľ.
3. Aké údaje používame
Pre účely vydania a používania DK/IK, používame údaje uvedené na karte a to hlavne titul, meno, priezvisko, dátum narodenia, trvalé bydlisko, vlastnoručný podpis a fotografia. K preukázaniu nároku na vystavenie karty sú potrebné ďalšie údaje podľa druhu karty a to v kategórii žiak – študent a dieťa zamestnanca aj potvrdenie o návšteve školy, a ako verifikáciu len k nahliadnutiu OP, resp. CP, a u detí rodný list.
4. Odkiaľ osobné údaje získavame :
Priamo od vás vypísaním tlačiva „Žiadanka o vydanie (zmenu) Dopravnej karty/Identifikačnej karty“, prípadne „Reklamačného listu DK“.
5. Kategórie ďalších osôb, ktorým osobné údaje môžeme poskytnúť :
V odôvodnených prípadoch môžeme vaše osobné údaje poskytnúť verejným inštitúciám, ako sú súdy, alebo orgány činné v trestnom konaní, a to len v zákonom povolenom rozsahu.
6. Doba uchovávania osobných údajov :
Vaše osobné údaje budeme uchovávať po dobu platnosti DK, t. j. 5 rokov. Osobné údaje IK uchovávame po dobu platnosti IK, t. j. do 6 rokov veku, do 15 rokov veku, do 26 rokov veku a u občanov nad 70 rokov neobmedzene. V odôvodnených prípadoch aj dlhšie, na základe osobitnej zákonnej povinnosti a to len v nevyhnutne potrebnom rozsahu na nevyhnutnú dobu z dôvodu vysporiadania finančného zostatku na DK a do ukončenia reklamačného vzťahu. Vaše osobné údaje budeme chrániť pred poškodením, zničením, stratou, zmenou a neoprávneným prístupom. V rámci spracúvania vašich osobných údajov nedochádza k ich prenosu do iného členského štátu EÚ, ani do tretích krajín, mimo územie Európskej únie, či do medzinárodných organizácii.
• Pokiaľ s vami naša spoločnosť v minulosti prišla, resp. v budúcnosti príde do kontaktu pri rôznych činnostiach/udalostiach, môže naša spoločnosť spracúvať aj iné údaje, pre iné účely a za iných podmienok.
• Pokiaľ nám to zákon ukladá, vaše osobné údaje archivujeme vo verejnom záujme a používame ich pre štatistické účely.
• Máme oprávnenie ponechať si osobné údaje, ktoré o vás spracúvame, aj pre ochranu našich práv po dobu nevyhnutnú v zmysle príslušného zákona a len v nevyhnutnom rozsahu. Zároveň máme povinnosť preukázať, že sme vaše osobné údaje spracúvali v súlade s právnymi predpismi.
7. Aké sú vaše práva v súvislosti s ochranou osobných údajov ?
Platné právne predpisy a Nariadenie Európskeho parlamentu a Rady EÚ 2016/679, resp. Zákon o ochrane osobných údajov č. 18/2018 Z. z. vám zabezpečujú najmä :
Máte právo požadovať potvrdenie o tom, či sa spracúvajú osobné údaje, ktoré sa vás týkajú a ak tomu tak je, máte právo získať kópiu vašich osobných údajov a tieto informácie : účel spracúvania, kategórie dotknutých osobných údajov, predpokladanú dobu uchovania, alebo ak to nie je možné, kritéria na jej určenie.
Máte právo na opravu nepresných, či nesprávnych údajov, prípadne doplnenie neúplných údajov.
c) Právo na výmaz (odvolanie súhlasu)
Môžete požiadať o výmaz vašich osobných údajov v prípade, ak zanikne účel spracúvania, alebo sa vaše osobné údaje spracúvali nezákonne. Odvolanie súhlasu je potrebné uskutočniť formou písomnej žiadosti zaslanej na adresu prevádzkovateľa. Ak výmaz odporuje zákonným, alebo obchodnoprávnym povinnostiam o archivácii, alebo iným zákonne upraveným dôvodom, namiesto vymazania vašich údajov sa môže uskutočniť iba ich zamknutie.
Ak budú naplnené podmienky čl. 18 Nariadenia, resp. čl. 24 Zákona, môžete od nás požadovať, aby sme obmedzili spracúvanie vašich osobných údajov.
Dotknutá osoba má právo na prenos osobných údajov od jedného prevádzkovateľa k druhému, avšak len ak je to technicky možné v súlade s čl. 20 Nariadenia.
f) Automatizované individuálne rozhodovanie, vrátane profilovania
Získané osobné údaje nepodliehajú profilovaniu, ani automatizovanému rozhodovaniu.
g) Právo namietať voči spracúvaniu
Máte právo namietať voči spracúvaniu vašich osobných údajov, pokiaľ sú spracúvane na základe nášho oprávneného záujmu. Na základe vašej námietky, ak to bude možné, spracúvanie osobných údajov obmedzíme.
Ak sa domnievate, že spracúvanie vašich osobných údajov je v rozpore s Nariadením EP a rady EÚ, resp. ochranu osobných údajov na adresu : Úrad na ochranu osobných údajov SR, Hraničná 12, 820 07 Bratislava, www.dataprotection.gov.sk, tel.: +421/2/3231 320
8. Za poskytnutie informácií a v súvislosti s vybavením uplatnenia vašich práv môže spoločnosť SAD Humenné, a. s, požadovať primeraný poplatok zohľadňujúci administratívne náklady na poskytnutie informácií, alebo odmietnuť konať na základe žiadosti, pokiaľ sú vaše žiadosti zjavne neopodstatnené, alebo neprimerané, najmä pre ich opakujúcu sa povahu.
9. Je poskytnutie vašich osobných údajov povinné ?
Pokiaľ spracúvame vaše osobné údaje na základe vášho súhlasu, potom je poskytovanie týchto údajov dobrovoľné. Váš súhlas so spracúvaním osobných údajov je jasným prejavom vôle, ktorý je slobodným, konkrétnym, informovaným a jednoznačným písomným vyhlásením, ktorým dávate svoj súhlas spoločnosti SAD Humenné, a.s. k spracúvaniu vašich osobných údajov. Udelený súhlas so spracúvaním osobných údajov môžete kedykoľvek odvolať, a to aj pred uplynutím doby, na ktorú bol udelený. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Dôsledok odvolania poskytnutých údajov môže mať za následok stratu na využitie služieb poskytovaných prevádzkovateľom. Vaše osobné údaje sú nevyhnutné k uzavretiu a plneniu zmluvy s vami, alebo plneniu iných našich zákonných povinností. V prípade neposkytnutia osobných údajov Vám prevádzkovateľ nemôže DK/IK vydať, resp. riešiť reklamáciu.
Spoločnosť môžete kontaktovať písomne na adrese SAD Humenné, a.s., Fidlikova1, 066 43 Humenné.
Zodpovednú osobu za ochranu osobných údajov spoločnosti SAD Humenné, a. s., môžete kontaktovať na emailovej adrese : gdpr@sadhe.sk.
Vzory, druh a platnosť preukazov na zľavnené cestovné
na linkách prevádzkovaných SAD Humenné
a preukazov na preukázanie veku
Smernica GR č. 4/2010
Čl.1 - Všeobecná charakteristika
1. SAD Humenné, a.s. ako dopravca na preukazovanie nároku na cestovné z dopravnej karty (ďalej len DK), nároku na osobitné cestovné a nároku na bezplatnú prepravu požaduje a uznáva len tieto doklady (preukazy) :
DK ( dopravná karta )
IK - SAD (Identifikačná karta)
OP (Občiansky preukaz)
CP (Cestovný pas)
preukaz ŤZP, ŤZP-S
preukaz pre rodičov na návštevu detí v zariadeniach
preukaz poslanca NR SR, sudcu Ústavného súdu
preukaz držiteľa Diamantovej Jánskeho plakety
preukaz PZ (Preukaz zamestnanca)
preukaz PRZ (Preukaz rodinného prislušníka)
preukaz pre potreby kontroly
2. Nárok na cestovné na základe predložených uvedených dokladov a na výšku cestovného v pravidelnej autobusovej doprave je určený v TARIFE dopravcu
3. Doklady vydané SAD Humenné, a.s. do vydania tejto Smernice sú platné a dopravca ich uznáva až do skončenia platnosti nároku na osobitné cestovné, alebo platnosti DK (nie je potrebná ich výmena) :
Čl.2 - Dopravné karty
1. Elektronická podoba DK platí aj na linkách iných dopravcov, len ak sú združení v systéme EMBASE, záleží to však na rozhodnutí jednotlivých dopravcov. Aktuálny zoznam členov v systéme je uvedený na stránke www.emcard.sk
2. Akceptovanie vizuálnej podoby DK na preukazanie nároku na osobitné cestovné je na rozhodnutí jednotlivých dopravcov
3. Pri zmene druhu, charakteru DK, alebo zmene nároku na osobitné cestovné je potrebná nová DK
4. Vzory DK vydaných dopravcom :
a) DK – Občianska - na základné cestovné ( čierna DK )
doba platnosti DK : 5 rokov od vydania
rozsah : neobmedzené na všetkých linkách
použitie : DK je prenosná
b) DK – Žiacka - 0. – 4. ročník ( červená DK )
doba platnosti nároku na osobitné cestovné : od posledného ročníka predškolského veku do ukončenia 4. ročníka (do 31.08.)
doba platnosti DK : max 5 rokov od vydania
rozsah : neobmedzene na všetkých linkách
použitie : DK je neprenosná
c) DK – Žiacka 5. - 9. ročník ( červená DK )
doba platnosti nároku na osobitné cestovné : do ukončenia 9. ročníka (do 31.08.)
d) DK – Študentská - študent 1. – 4. ročníka SŠ (SOU 1. – 3. ročník) ( červená DK )
doba platnosti nároku na osobitné cestovné : na jeden školský rok (do 31.08.)
doba platnosti : max 5 rokov od vydania
e) DK – Študentská - študent prvého až predposledného ročníka VŠ ( červená DK )
doba platnosti nároku na osobitné cestovné : na jeden akademický rok od 1.9. do 31.08. (max do 26. roku veku)
f) DK – Študentská - študent posledného ročníka VŠ ( červená DK )
doba platnosti nároku na osobitné cestovné : na jeden akademický rok od 1.9. do 30.06. (max do 26. roku veku)
g) DK – Dôchodca nad 70 rokov ( biela DK )
doba platnosti nároku na osobitné cestovné : do doby platnosti Jednosmerného osobitného cestovného
rozsah : na linkách MHD, PAD
h) DK – Preukaz zamestnanca ( PZ ) ( modrá DK )
doba platnosti nároku na osobitné cestovné : do doby platnosti Osobitnej tarify
rozsah : na linkách dopravcov v zmysle Smernice GR
i) DK – Dieťa zamestnanca ( PZ ) ( žltá DK )
j) DK – Preukaz rodinného príslušníka ( PRP ) ( zelená DK )
5. U DK žiak/študent pri predlžovaní elektronickej platnosti je potrebné predĺžiť aj vizuálnu platnosť a to nalepením hologramu (viď vzor).
Čl.3 - Vzory študentských preukazov
1. Medzinárodný študentský identifikačný preukaz ISIC
preukaz vydáva združenie CKM SYTS
doba platnosti nároku na osobitné cestovné : obvykle od 1.9. (začiatku akademického roka) do 31.08. (konca akademického roka)
doba platnosti preukazu : uvedená na preukaze hologramom. Preukaz môže byť vydaný aj po 26 roku veku, dopravca však po tomto termíne neposkytuje zľavu. Platnosť zľavy nieje možné overiť elektronicky
použitie : preukaz je neprenosný
Vizuálna platnosť je vyznačená na zadnej strane karty, nalepenou známkou – označené červeným krúžkom.
Ak je na známke uvedené 9/10, karta je platná do 30.9.2010.
Vizuálne sa kontroluje platnosť, len ak škola nie je v systéme EMBASE.
2. Univerzitná karta študenta ISIC ( študent ) (ISIC – čipová karta)
kartu vydáva vysoká škola (je to kombinácia študentského preukazu ISIC, univerzitného preukazu a čípovej karty – len ak je škola v systéme EMBASE). Každá škola má svoju vizualizáciu podoby karty.
doba platnosti : obvykle od prvého dňa akademického roka t.j. od 1.9. do 30. septembra nasledujúceho kalendárneho roka., platnosť karty musí byť elektronicky nahratá na karte
použitie : karta je neprenosná
3. Medzinárodný preukaz študenta ISIC (EURO < 26)
preukaz (čipovú kartu) vydáva stredná škola
vizuál : Dopravca akceptuje preukaz ISIC s aktuálnou fotografiou na prednej strane, na zadnej strane iba hologram a podpis.
doba platnosti nároku na osobitné cestovné : od 1.9. (začiatku školského roka) do 31.8. (konca školského roka), dopravca akceptuje iba elektronickú platnosť. V prechodnom období (september) aktuálneho roka sa vizuálna platnosť uvedená na holograme (09/XX) a elektronická platnosť (31.08.) nemusia zhodovať. V takomto prípade dopravca akceptuje vizuálnu platnosť.
Elektronickú platnosť je možno overiť v strojčeku, ak je škola zapojená do systému EMBASE. Aktuálny zoznam členov v systéme EMBASE je uvedený na stránke www.emcard.sk
Čl.4 - Identifikačná karta
IK (Identifikačná karta)
slúži na preukazovanie veku pri nároku na zľavnenú prepravu, resp. osobitnú prepravu v autobusoch dopravcu.
Čl.5 - Iné preukazy
1. Preukaz ŤZP a ŤZP-S
slúži na preukazovanie nároku na zľavnené cestovné
2. Preukaz rodičov dieťaťa umiestneného v sociálnom zariadení
slúži spolu s OP alebo iným preukazom totožnosti na preukazovanie nároku na zľavu rodičov. Každý vodič nárok na zľavu preukazuje zvlášť
3. Preukaz držiteľa Diamantovej Jánskeho plakety
Čl.6 - Preukaz pre potreby kontrol
Táto smernica platí od 01.06.2010.
V Humennom dňa 31.05.2010
Dodatok č.2 platný od 20.7.2011
Dodatok č.3 platný od 1.9.2013
Dodatok č.4 platný od 1.5.2013
Dopravno-prevádzkový poriadok autobusových staníc SAD Humenné
DOPRAVNO – PREVÁDZKOVÝ PORIADOK AUTOBUSOVÝCH STANÍC SAD Humenné, a.s.
Smernica GR č. 5/2018
SAD Humenné, a. s., (v ďalšom texte len „dopravca“ ) ako prevádzkovateľ autobusových staníc (v ďalšom texte len „AS“) Humenné , Vranov n/T , Stropkov, Svidník, vydáva tento „Dopravno- prevádzkový poriadok“ (v ďalšom texte len „DPP“), ktorým záväzne upravuje najmä pravidlá pre vjazd a pohyb vozidiel a chodcov v areáli uvedených autobusových staníc.
DPP je záväzný pre všetkých zamestnancov dopravcu a ostatných dopravcov, ktorí sa na uvedených plochách a v priestoroch AS pohybujú alebo využívajú služby v nich poskytované.
1. Riadenie prevádzky AS
Za správnu a bezpečnú dopravno-prevádzkovú činnosť na AS, dodržiavanie určených stanovíšť, odchodov a príchodov na určené nástupištia zodpovedá určený zamestnanec dopravcu. Tento je priamo nadriadený všetkým vodičom, užívateľom AS a ostatnému personálu v službe. Všetci zamestnanci dopravcu, užívatelia uvedených priestorov a plôch a osoby, ktoré sa v uvedených priestoroch nachádzajú, sú povinní rešpektovať pokyny a príkazy zodpovedných pracovníkov prevádzkovateľa AS.
2. Povolenie vjazdu
2.1. Vjazd do priestoru autobusovej stanice je povolený iba :
a) autobusom pravidelných autobusových liniek so schválenou zastávkou na autobusovej stanici na základe platnej uzatvorenej zmluvy o užívaní AS,
b) autobusom zaisťujúcim nepravidelnú osobnú dopravu na základe uzatvorených dohôd medzi dopravcom a prevádzkovateľom autobusu, resp. dopravcom,
c) vozidlám požiarnickým, rýchlej lekárskej pomoci, polície pri plnení si služobných povinností, vozidlám technickej obsluhy,
d) všetkým vozidlám dopravcu na zabezpečenie realizácie vlastných podnikateľských aktivít,
e) vozidlám, ktorým bolo pre vjazd na AS udelené povolenie prevádzkovateľom.
2.2. Pri vstupe a výstupe do a z priestorov AS sú inštalované závory so špeciálnou kamerou na snímanie EČV k identifikácii vjazdov a výjazdov vozidiel. Dopravca s povoleným vjazdom preto musí zavčasu aktualizovať zmenu EČV ním prevádzkovaných vozidiel.
3. Pravidlá prevádzky
3.1. Pri jazde areálom AS sú vodiči všetkých motorových vozidiel povinní dodržiavať :
a) umiestnené dopravné značky,
b) maximálnu povolenú rýchlosť 20 km/h,
c) jazdiť vpravo v jednosmernom režime, pokiaľ tomu nebránia zvláštne okolnosti,
d) podriadiť sa pokynom službukonajúcim zamestnancom prevádzkovateľa.
3.2. Pre pravidelné spoje autobusových liniek sú k nástupu cestujúcich určené jednotlivé stanovištia podľa spracovaného prehľadu s určením smeru a času odchodu konkrétneho spoja, ktoré sú záväzné pre všetkých vodičov zabezpečujúcich pravidelné linky. Trvalé zmeny v organizácii pristavovania na nástupištia vykonáva len určený zamestnanec prevádzkovateľa na základe prevádzkových možností – vyťaženosti konkrétnych stanovíšť.
3.3. Posilové autobusy musia byť vždy pred pristavením v dostatočnom časovom predstihu prejednané so zodpovedným zamestnancom prevádzkovateľa. Tento určí stanovište pre odchod a zabezpečí informovanosť cestujúcej verejnosti.
3.4. Stanovištia smú vodiči používať len v časovo obmedzenom rozsahu, potrebnom na dôsledné vybavenie a nástup cestujúcich. Vodič je v rámci zabezpečenia plynulosti prevádzky povinný opustiť stanovište v čase odchodu spoja podľa platného cestovného poriadku. Autobusy dopravcov, ktorých čas medzi príchodom a odchodom na spoj je väčší ako 30 minút a nemajú povolenie parkovania na AS, musia bezprostredne po vyložení cestujúcich opustiť priestor AS. Na AS sa môžu vrátiť pred pristavením na odchod a to v dobe maximálne prípustnej na pristavenie na spoj.
Maximálne prípustná doba pristavenia vozidla na stanovište pred odchodom na spoj je stanovená:
prímestské autobusové linky 5 – 10 minút
diaľkové autobusové linky 10 – 15 minút
3.5. Pre výstup cestujúcich zo všetkých končiacich spojov je určené výstupište, prípadne určené stanovište.
4. Pohyb chodcov
Voľný pohyb chodcov v jazdnej dráhe v celom areáli AS je prísne zakázaný. K jednotlivým nástupištiam a stanovištiam je možné chodcom prichádzať a odchádzať len v miestach na to určených a na prechodoch pre chodcov.
5. Parkovanie vozidiel
5.1. V priestoroch AS je povolené parkovať autobusom dopravcu SAD Humenné, a.s. na plochách k tomu určeným. Ostatní dopravcovia môžu na AS parkovať len na základe udeleného povolenia prevádzkovateľa AS. V prípade nepovoleného parkovania vozidla je prevádzkovateľ AS oprávnený zabezpečiť nápravu prostredníctvom orgánov polície a to všetkými spôsobmi povolenými všeobecne záväznými právnymi predpismi až po odtiahnutie vozidla. Za každé vozidlo zaparkované v rozpore s DPP bude dopravcovi fakturovaná pokuta 30,- EUR za neoprávnené parkovanie. V prípade odtiahnutia vozidla i náklady na odtiahnutie vozidla.
5.2. Vodič je povinný po odstavení vozidla zabezpečiť vozidlo proti odcudzeniu a vykradnutiu.
V prípade možného ohrozenia životného prostredia musí vodič bezodkladne vykonať opatrenia na zmiernenie možných následkov. Je prísne zakázané pri čistení vozidla, resp. malých opravách, znečisťovať odstavné a parkovacie plochy. Za porušenie tohto nariadenia bude dopravcovi fakturovaná pokuta v sume 50,- EUR.
5.3 Parkovanie osobných motorových vozidiel na základe povolenia je možné len na parkoviskách na tento účel určených.
6. Povinnosti vodičov autobusov
6.1. Vodiči autobusov využívajúci priestory AS sú povinní :
a) rešpektovať zákaz státia na výstupišti, alebo na jednotlivých nástupištiach a príjazdových cestách,
b) pristaviť vozidlo k vykonaniu spoja na stanovište podľa rozpisu v čase podľa platného cestovného poriadku a v zmysle tohto DPP a následne začať vybavovať cestujúcich,
c) pristaviť vozidlo na stanovište vybavené predpísanou smerovou tabuľou v zmysle Vyhlášky č. 124/2012 Z. z,
d) v súlade s ustanovením Zák. č. 8/2009 Z.z. ihneď po pristavení vozidla k vybaveniu cestujúcich zastaviť motor a predhrievacie zariadenie,
e) dodržať čas odchodu spoja z AS v súlade s platným cestovným poriadkom,
f) spolupracovať so zodpovedným zamestnancom vo výpravnej budove pri zabezpečovaní plynulosti prevádzky AS, informovať ho o mimoriadnych udalostiach, ktoré by mohli narušiť chod dopravy, meškaní, alebo vynechaní spoja, podieľať sa na riešení nepravidelností k spokojnosti cestujúcich,
g) v prípade účasti na dopravnej nehode v areáli AS, alebo v prípade úrazu, túto okolnosť ihneď nahlásiť zodpovednému zamestnancovi, pri zachovaní zákonných postupov pri riešení týchto situácií,
h) po ukončení spoja prehliadnuť priestor pre cestujúcich a nájdené predmety neodkladne odovzdať zamestnancovi prevádzkovateľa zabezpečujúcemu chod AS.
6.2. V areáli AS je zakázané :
a) vzájomné predbiehanie,
b) ponechanie odstaveného vozidla s bežiacim motorom a predhrievacím zariadením,
c) zastavovanie v jazdnej dráhe okrem prípadov, ak dá príkaz k zastaveniu zodpovedný zamestnanec alebo kontrolný orgán,
d) zastaviť pre nástup a výstup cestujúcich mimo určených nástupíšť,
e) používanie zvukových signálov,
f) parkovanie, okrem autobusov dopravcu a tých dopravcov, ktorí majú konkrétne parkovacie stanovištia prenajaté,
g) umývanie vozidiel, vypúšťanie kvapalín z vozidiel a iného komunálneho odpadu, mimo miest na to určených.
7. Informácie pre cestujúcich
7.1. Základnou informáciou pre cestujúcich sú informačné a orientačné tabule, nachádzajúce sa vo výpravnej budove, na ktorých sú uvedené smerovania spojov, čísla stanovíšť a časy odchodov spojov a výpisy z cestovných poriadkov na jednotlivých nástupištiach.
7.2. Doplňujúcu informáciu cestujúci má možnosť získať priamo u zamestnanca prevádzkovateľa AS v informačnej kancelárii vo výpravnej budove počas zverejneného pracovného času, na telefónnom čísle 057 486 06 651, prípadne na internetovom portáli www.sadhe.sk, alebo audiotextových číslach : 0972 250 315, 0972 350 315.
7.3. V priestoroch AS, vrátane nástupíšť a tiež v autobusoch, platí zákaz fajčenia, okrem viditeľne označeného a vyhradeného priestoru na fajčenie.
8. Kontrola dodržiavania pravidiel DPP
8.1 Kontrola dodržiavania pravidiel obsiahnutých DPP uskutočňuje a je za ňu zodpovedný službukonajúci poverený zamestnanec (dispečer).
8.2 Pri výkone kontroly je oprávnený :
vydávať záväzné prevádzkové pokyny vodičom všetkých vozidiel v areáli AS,
zabezpečiť nápravu v prípade zistenia nesprávneho parkovania, znečistenia, ohrozenia života, resp. porušenia DPP.
9. Prevádzková doba
AS Humenné
nástupište nepretržite
prepravná kancelária Po – Pi 6.30 – 17.00 hod., So – Ne 13.00 – 18.00 hod.
dispečing Po - Pi 5.30 – 13.30 hod.
AS Vranov
nástupište Po – Ne 4.30 – 22.30 hod.
prepravná kancelária Po – Pi 6.30 – 11.00 hod., 11.30 – 18.00 hod., So – Ne 11.30 – 18.00 hod.
čakáreň pre cestujúcich Po – Ne 4.30 – 22.30 hod.
AS Svidník
prepravná kancelária Po – Št 6.30 – 11.30 hod., 12.00 – 14.00 hod., Pi 8.00 – 11.30 hod., 12.00 – 17.30 hod.
dispečing Po – Pi 6.00 – 14.00 hod.
čakáreň pre cestujúcich Po – Pi 5.00 – 22.00 hod., So– Ne-sviatky 6.00 – 20.00 hod.
AS Stropkov
čakáreň pre cestujúcich Po – Pi 8.00 – 15.00 hod.
10.1. Užívanie príjazdových a odjazdových stanovíšť, umožnenie využívania verejných priestorov a parkovanie autobusov je spoplatnené.
10.2. Dopravca užívanie priestorov AS a služieb súvisiacich s prepravou realizuje na základe zmluvy podľa § 262 odst. 2 Obch. zák. č. 513/91 Zb. v znení neskorších predpisov uzatvorenou s prevádzkovateľom.
10.3. Tento DPP AS nadobúda účinnosť dňom jeho zverejnenia na webovom sídle Dopravcu.
V Humennom dňa 01.05.2018

References: Čl. 18

Čl.15

Čl.16

Čl.17

Čl.18

Čl.19

Čl.20

Čl.21

Čl.22

Čl.23

Čl.24
 §4
 § 765
 čl. 7
 čl. 18
 čl. 24
 čl. 20

Čl.1

Čl.2

Čl.3

Čl.4

Čl.5

Čl.6
 § 262